
ARUBA MESTER 
DI E ESFUERSO 

DI NOS TUR PA 

RECUPARA 


Evelyn Wever-Uroes 


INVESTIGACION ARUBAHUIS NO TA CLA AINDA 


No por duna informacion tanten investigacion no ta cla 


Premier Evelyn Wever-Croes ta informa cu e proceso encuanto 
e investigacion di Arubahuis no ta finalisa ainda. Y den e 
fase aki Minister President a wordo recomenda pa no duna 
informacion, pasobra si duna informacion, por perhudica e 
investigacion. 


Manera ta conoci ta Premier Evelyn Wever-Croes mes a 
pidi Centrale Accountantsdienst (CAD) pa haci investigacion 
ora ella wordo informa cu por tin asuntonan administrativo 
di Arubahuis cu no a cana manera mester ta. A amplia e 
investigacion durante ultimo lunanan, y mesora a cuminsa 
introduci e cambionan necesario pa tin claridad den e asunto. 


Aworaki e investigacion ta andando ainda. Ora e ta cla Gobierno 
lo duna mas informacion y por comenta mas di e contenido di 


INVESTIGACION ARUBAHUIS 
NO TA CLA AINDA 


No por duna informacion tanten 
investigacion no ta cla 


ProME MINISTER 


Cl Wever-Unes 


e investigacion. 


“Mi ta compronde cu parlamentarionan tin hopi interes den e 
caso aki. Ami tambe. Pero mi no kier pa nada bay malo den 
e investigacion, y p'esey awor no ta prudente pa bisa nada 
pasobra no kier daña e investigacion. Asina cu e ta posibel, mi 
lo informa Parlamento di Aruba”, Premier Evelyn Wever-Croes 
a duna di conoce. 


Arubahuis ta un instituto hopi importante pa Aruba. Arubahuis ta 
e representacion di Aruba na Hulanda y na Europa. Pa e motibo 
aki tur atencion ta awor riba e reorganisacion di Arubahuis pa 
converti e instituto den un organisacion moderno pa cumpli cu 
e demanda di informacion y servicio den nos comunidad. 

Prome Minister Evelyn Wever-Croes: 


GASTONAN DI PERSONAL DEN GOBIERNO 
TA SIGUI BAHA 


Gobierno di Aruba den ultimo afianan a bin ta bahando gasto 
di personal di Gobierno. Esey ta e total di gasto di salario di 
tur esnan cu ta traha den Gobiero. Na afia 2018, a presenta 
e plan “Beleidsplan Verlaging Personeelskosten” BVP, plan di 
maneho pa reduci gasto di personal. 

Por ehempel, ta stimula hendenan pa bay cu VUT, ora hende 
baha cu pensioen, no ta yena su vacatura, contractnan cu 
vence, no lo wordo prolonga, etc. E unico aspecto di e BVP cu 
no por a wordo introduci ta pa elimina e ‘periodieke verhoging’ 
ya cu pa esaki mester yega na consensus cu sindicatonan. 
Mirando tur otro tema den discusion cu sindicatonan, no a 
haya un momento oportuno pa cuminsa delibera riba esaki. 


RESULTADO DI BVP 
Sinembargo, e BVP a duna su resultado 


473 470 pra 


459 


418 


400 


2018 2019 2020 2021 2022 2023 


I Gastonan di salario cu recorte di 12.6% den 2020 - 2022 (Presupuesto) 
© Gastonan si no a aplica recorte di 12.6%. 


Gabinete Wever - Croes II 


Por mira riba e tabel adhunto cu desde 2018 e gastonan a 
bin ta bahando. Tambe si no tene consideracion cu e recorte 
di 12.6% (marca den e area oranje / mas cla), por mira cu 
cada aña e gastonan a baha. Di 483 miyon florin na 2018 pa 
467 miyon na 2022 - si no tabata tin e recorte di 12.6% - y ta 
proyecta pa sigui baha den 2023 te na 459 miyon. 

Pues por mira cu hasta si paga e 12.6% completo na 2023, e 
gastonan ta mustra cu nan ta bahando. “Por conclui pues cu e 
BVP a funciona”, Prome Minister a duna di conoce. 


IMF 

IMF ta aplica un otro norma. IMF ta mira e norma di 10% di 
GDP y ta recomenda paisnan manera Aruba pa no surpasa 
esey. Aruba ta practicamente den cumplimento cu e norma aki 
tambe. Pues un otro confirmacion cu e BVP ta funciona. 


CAFT 
E unico instancia cu nos tin diferencia di opinion cu ne, ta 
CAFT. CAFT ta di opinion cu mester mantene e recorte di 


12.6%. Pa CAFT, e suma real di gasto na 2021, 418 miyon, 
mester ta e base y pa 2022 mester baha bou e 418 miyon. 
Aki nos tin un diferencia di opinion fundamental cu CAFT. 
Pasobra e recorte di 12.6% no ta permanente. E ta temporal, y 
empleadonan di Gobierno y fundacionnan tin derecho di haya 
nan salario completo bek cierto momento. E punto aki ta un di 
e 13 recomendacionnan di CAFT: pa NO duna empleadonan 
publico nan placa bek. Esaki ta un ponencia cu Aruba lo no 
acepta. 


SINDICATONAN Y OPOSICION 

Gobierno a tuma nota cu algun sindicato y principalmente 
oposicion tambe ta atacando Gobierno cu no ta cumpli cu e 
BVP. Manera por mira den e tabel, Gobierno ta cumpliendo 
cu BVP y e gastonan ta bahando. Minister President ta 
raporta riba e BVP cada aña den e Jaarverslag, y Minister 
di Finansas ta raporta na Parlamento y CAFT cada kwartaal 
den e uitvoeringsrapportages. Ta importante pa tur hende tin e 
informacion aki, y pone e desaroyo aki den contexto. 


E problema di gasto di personal a sali for di man bou di 
Gabinetenan Eman. Nan a tuma cantidad di persona den 
servicio. Desde cu Gabinete Wever-Croes ta na mando, e 
gastonan di personal a baha so. 


Minister President actual ta traha cu 21 hende, siendo cu 
tempo cu sr. Mike Eman tabata Minister President, e tabata 
tin 447 persona ta traha p'e so. Esey a causa desconfiansa cu 
Hulanda, y e Gobierno aki poco poco ta purba gana e confiansa 
bek, cu transparencia y cu determinacion. 

MINISTERIO DI ASUNTONAN DI ADULTO 

MAYOR TA INFORMA DI ULTIMO 
DESAROYONAN DEN MANEHO 


Embehecimento di nos poblacion ta posee un problema 
structural pa pais Aruba, socialmente, den cuido y tambe 
financieramente. Pa minister di asuntonan di Adulto Mayor, Sr. 
Ursell Arends, a haci esaki pa bira un di e prioridad nan di e 
Gabinete actual door di institui e Ministerio di Asuntonan di 
Adulto Mayor. 


Den ausencia di minister Arends, conseheronan di e ministerio 
a duna un presentacion amplio tocante e ultimo desaroyonan 
den e maneho di asuntonan di adulto mayor na un grupo grandi 
di representantenan di gruponan social di personanan 60+ 
durante e workshop organisa door di Fundacion Movimento 
Ta Bida. 


Un di e prome pasonan di minister Arends tabata pa declara 
luna di october como luna di Adulto Mayor y institui e Directie 
Ouderenzaken unda lo centralisa tur e esfuersonan cu tin pa 
mehora e variedad di retonan cu e grupo 60+ den comunidad 
ta enfrenta. Entre otro trabaonan a ser a inicia pa instala un 
helpdesk unda personanan por acudi na dje via telefon ora tin 
mester di cualkier sosten of asistencia. Den e lunanan binidero 
lo enfoca mas riba promove e servicio nobo aki pa comunidad 
di Aruba. 


Meta di Directie Ouderenzaken ta pa subi e accesiblilidad na 
servicionan di cuido, stimula partipacion y bienestar di nos 
adultonan mayor. Tambe lo duna conseho na minister riba e 
resultadonan di ehecucion di maneho como tambe yuda cu e 
desaroyo di conceptonan di landsbesluit na beneficio di nos 
adultonan mayor. 


Minister Arends su vision diferente di e adulto mayor den 
comunidad ta dirigi riba optimalisa participacion den comunidad 
den un sentido amplio. Entre otro lo enfoca riba stimula 
programanan social y fisico den nos Centro di Barionan, crea 
servicionan adapta na e necisidadnan di e grupo 60+. Tambe 
kier promove mas cooperacion entre casnan di cuido como 


tambe otro instancianan pa por subi eficiencia operacional y 
purba na reduci e gastonan di esaki of provee mas balor na e 
clientenan. 


Ta importante pa balora y cuida nos adultonan mayor. Na final 
di dia nan ta nos tesoro y ta nos deber moral pa garantisa nan 
e calidad di bida y cuido cu nan tur merece. 

CU OPTIMISMO, 
POSITIVISMO Y 
DETERMINACION 
NOS TA LOGRA 


aduro 


Minister Maduro di Cultura na mesa di dialogo cu grupo di interes pa 


conserva nos herencia cultural: 


NA ARUBA TAMBE NOS MESTER PAPIA RIBA E 
TOPICO DI ESCLAVITUD Y SU IMPACTO RIBA 
NOS PRESENTE DEN REINO HULANDES 


Riba 1 di juli Minister Maduro a reflexiona hunto cu sr. Luc 
Alofs, sr. Clifford Rosa, sra. Nadia Dresscher y sra. Yolanda 
Richardson riba e di topico esclavitud na Aruba. E aña aki dia 
1 di juli, a cumpli 159 aña cu Hulanda a aboli esclavitud den 
e colonia nan di Surinam y Antias Hulandes. Esclavitud y su 
impacto riba e presente, ta un topico actual den Reino Hulandes 
cu aki na Aruba tambe mester haya su debido atencion. Pa 
inicia e dialogo necesario na Aruba, Minister Maduro a reuni 
cu e grupo di interes aki cu ta haci investigacion riba e topico 
di esclavitud na Aruba. 


E meta di e dialogo ta pa comparti cu comunidad informacion 
di e investigacionnan cu ya caba a wordo haci riba e topico di 
esclavitud na Aruba, sondea e posibilidad pa mas investigacion 


y tambe pa brinda informacion riba e dialogo cu ta tumando 
luga den Reino y e proceso cu mester tuma luga pa un dia por 
yega na 'un acto di pidi despensa" y na un forma con por brinda 
compensacion pa e dolor historico cu tambe a wordo biba na 
Aruba. 


Ta importante pa nos ta conciente di kico tur a pasa, pa nos 
acepta cu esaki ta un parti scur di e historia comparti den Reino 
Hulandes pa asina nos por evita di haci e erornan aki contra 
humanidad cu awe ainda ta keda refleha den discriminacion 
y distincion. Un caminda largo ta cuminsa cu un solo stap y 
pesey Minister Maduro ta considera e reunion hiba cu e grupo 
di interes aki como un di e stapnan pa habri e dialogo riba 
esclavitud y su consecuencia na Aruba. 

MINISTER MADURO A DUNA UN 
SPLICACION NA PLACA CHIKITO RIBA E 13 
RECOMENDACIONNAN DI CAFT 


Durante e conferencia di prensa cu a tuma lugar riba dialuna, 

minister Xiomara Maduro di Finansa a brinda informacion y a y Reaccion di Gobierno A 
duna un splicacion riba e 13 punto di recomendacion di CAFT CONSEHO CAFT 

y simpel bisa kico ta e consecuencianan si cumpli cabalmente Bermeoren gegen anno CEE 

cu tur e 13 recomendacionnan. [2] semo Biwa 2022 
Aki ta sigui e 13 puntonan y kico por ta nan consecuencia: RE] sno pasa ar mien tin, [comi scrocco economico. 

1. Corta 28 miyon den servicio y producto y keda sin paga pa | s E | sme 
gasto di vacuna di COVID-19, no cumpra computer pa Polis, — | Rc 


Censo, etc., cera Traimerdia y manda tur trahador cas, no paga 
cuminda y remedi pa prisonero y adicto, laga edificio John F. 
Kennedy bashi etc. etc.; 

2. Laga Serlimar bay failliet; 

3. No paga ambtenaar 5% di recorte; DESKUNBIG'ADVIES 
4. Baha overtime di ambtenaar uniforma drasticamente; 
5. Hisa loonbelasting bek cu a baha na 1 di januari 2021; > 
6. Cobra Pueblo 20 miyon mas na belasting; ds ge | bacca E 

7. Corta mas gasto den AZV y laga Pueblo paga mas pa dokter š | | | | | | tragar Gpo 


y remedi; 
8. No yuda esnan cu malesa cronico; Da Te ue | e w] w [w [ss 
9. Warda pa drecha e sistema di rioleering di RWZI, dus laga 
e muraya kibra numa y awa sushi bay over banda di hotel, riba 
Sasakiweg y den lama; 

10. Corta 286 miyon florin den Presupuesto 2023, pues corta 
un suma cu ta mas cu full locual ta presupuesta pa Enseñansa 


— 


of Husticia cu ta ministerionan grandi; FUBLIEK PRIVATE N 
11. Cambia pronostico di crecemento economico pa haci e | 
manera cu Gobierno lo haya mas placa di economia den 2022; E 
12. Introduci BTW lihe sino mester corta casi 400 miyon den a h 
Presupuesto 2023; de oi di 
13. Cobra comercio Subsidio di Salario cu a wordo paga di E Si 
mas, mas lihe. " aa 
SESS PPPS IS SPOS SSO SSSI OSS SOS 
Varios miembro di oposicion ta critica cu gobierno no ta cumpli 5 Polekanoer Shaba SME a om TM T 


cabalmente cu e recomendacionnan di CAFT pero ningun no 
ta splica pueblo kico concretamente lo ta e resultado si cumpli 
cabalmente cu e recomendacionnan duna. Pa e motibo aki, 

minister Maduro a tuma e tempo pa den conferencia di prensa INTERNATIONALE VERGELIJKING  — 
splica na placa chikito y na un idioma hopi simpel kico esaki ta 

significa pa nos Pais. Sue 


20 

De uitgaven van Aruba zijn onder de internationale gemiddelde 

Y DUNA PIORIDAD 
NA SALUD Y 
PROGRESO 

DI CADA 
CIUDADANO 


MINISTER 


Dangui Oduber 


MINISTER DANGUI ODUBER A KEDA 
IMPRESIONA DI SU BISHITA NA BUCUTI & 
TARA BEACH RESORT 


Dialuna mainta Minister di Turismo y Salud Publico sr. Dangui 
Oduber a bishita Bucuti & Tara Beach Resort. E mandatario a 
keda ricibi pa e dofio y Managing Director sr. Ewald Biemans 
hunto cu e PR Manager sra. Crescenzia Biemans y a haya un 
recorido amplio di henter e resort sigui pa un presentacion. 


Bucuti & Tara ta un resort cu ta pa solamente personanan 
adulto, nan enfoke ta riba turistanan cu ta pareha por ehempel 
honeymooners. Banda di esaki nan ta traha hopi duro pa ta 
un Eco Friendly Resort y ta haci hopi inversion na bienestar di 
nos medio ambiente. Actualmente Bucuti & Tara ta e hotel mas 
sostenibel aki na Aruba den eco-friendly. 


Pa logra ta un Eco Friendly Resort Bucuti & Tara ta haci hopi, 
entr otro: 

° A reduci maneho di desperdicio cu 65% 

° A reduci porcion di cuminda cu 30% 


— 


š — —— _ pers 
. Ta haci uzo di productonan di limpiesa cu ta eco-friendly 
o Den baño por ehempel nan no tin shampoo di boter, 
pero ta usa shampoo dispensers 
° Ta scapa 3.5 Miyon di galon di awa pa aña. Nan ta 


re uza awa di baño, laba man y laundry pa por muha mata. 
Tambe nan ta planta matanan di Aruba mes, pues matanan 
cu ta di nos clima cu mester di menos awa pa por sobrevivi y 
keda bunita. Na momento cu e clientenan check-in nan ta ricibi 
un beker special regaldo pa nan uza durante nan estadia, di e 
manera aki ta minimalisa e uzo di boter di plastic. 

° Nan gym tambe ta eco-friendly. E vloer ta traha di tyra 
recicla. Nan tin un par di treadmill cu ta genera energia pa 
e hotel ora cuta uza esakinan. E machine ta conecta na un 
television unda e ta indica tambe cuanto energia bo a traha pa 
e hotel. 

š Tur camber di nan tin un dehumifier y un airpurifier, esaki 
ta elimina tur holor desagradabel cu por tin. 

Minister Oduber a duna di conoce cu actualmente e hotel ta 
draai na 97% di su capasidad. Durante pandemia na momento 
cu Aruba a bay den lockdown, Bucuti & Tara no a cera nan 
porta. Tabata tin turistanan cu a dicidi pa keda Aruba y keda 
den e hotel aki. Otro turistanan cu mester a check out di nan 
hotel y kier a keda Aruba a check in serca Bucuti & Tara. Nan 
tabata tin un pareha cu a keda 3 luna. Den otro palabra e hotel 
a draai na 50% di su capasidad durante e lockdown. Otro punto 
remarcabel ta cu 70% di nan clientenan ta clientenan cu ta ripiti. 
Esaki ta un indicacion fuerte cu nan ta keda hopi satisfecho cu 
nan estadia na Bucuti & Tara, segun e mandatario. 


Finalmente Minister Oduber a gradici sr. Biemans pa e recorido 
y e bunita presentacion. Bucuti & Tara Beach Resort sigur ta 
un hotel pa ta sumamente orguyoso di dje. 


TRI 


Y 


ANA DI INVERSION 
Y OPORTUNIDAD 

NOS TA 


CONSTRUI UN 
ECONOMIA MAS 
FUERTE Y 


RESILIENTE 


REGISTRO OBLIGATORIO DI ULTIMC 
BENEFICIARIO DI COMPANIANAN Y 
TRUSTS APROBA UNANIMAMENTE DEN 
PARLAMENTO DI ARUBA 


Parlamento 


Recientemente di Aruba a trata e 
‘ontwerp-Landsverordening tot wijziging van de 
Handelsregisterverordening en de Landsverordening 


voorkomingen bestrijding, witwassen enterrorismefinanciering’, 
pa introduci e obligacion pa e ultimo beneficiario dicompanianan 
wordo registra na Camara di Comercio. 


Minister di Asuntonan Economico, Comunicacion y Desaroyo 
Sostenibel, mr. Geoffrey Wever, a contesta e pregunta y 
preocupacionnan cu a ser treci padilanti door di miembronan 
di ambos oposicion y coalicion, entre otro riba tereno di privacy 
di e UBO. Minister Wever a splica cu a tene cuenta cu mayoria 
recomendacion di Raad van Advies den e concepto di ley cu a 
wordo entrega na Parlamento na maart ultimo. 


Un ‘ultimate beneficial owner’ of UBO ta e persona (‘natuurlijk 
persoon’) cu ta e doño berdadero di un empresa. Meta di e 
registracion aki ta pa logra transparencia den informacion 
tocante companianan. Autoridadnan financiero mester sa na 
cada momento y di forma detaya ken ta UBO di un compania. 
Cu e informacion aki por controla cu un compania no ta wordo 
uza pa crimennan financiero. 


Cu introduccion di e ley aki ta sigura cu Aruba ta sigui cumpli 
cu recomendacionnan di e Financial Action Task Force (FATF) 
cual ta un instancia internacional cu ta monitorea actividadnan 
criminal di labamento di placa y financiamento di terorismo y 
proliferacion. 


“Mundo moderno ta rekeri leynan moderno cu por adapta na 
e complexidad di cierto materia. Compliance cu exigencianan 
internacional na e momento aki ta bayendo bon danki na Banco 
Central di Aruba cu ta hiba un maneho di control estricto. 
Sinembargo mester keda update nos leynan pa keda cumpli 
cu normanan internacional y no duna espacio pa crimennan 
financiero manera labamento di placa, financiamento di 
terorismo y proliferacion tuma lugar” — minister Wever. 


Minister Wever ta gradici e parlamentarionan pa nan 


participacion activo y pa a aproba e concepto di ley aki di forma 
unanime. 

Clausura di Export Week 2022: 


CONQUERING NEW HORIZONS 


Diabierna 8 di juli tabata tin e clausura 
di Export Week 2022. Organisa pa 
Directie Economische Zaken su unidad 
Expodesk, e siman educativo aki a 
conta cu varios presentacion dinamico 
alinea cu e tema di “conquering new 
horizons”. Aki a trata en general e 
topiconan di e ultimo tendencianan 
den e-commerce, e futuro di pagonan 
online, incluyendoemoneda digital 
(crypto currency), ‘blockchain’, ‘crypto 
wallets’ y ‘non-fungible tokens (NFTs)’. 
Tambe a trata topiconan manera 
“circular economy’y ‘doing business 
with the USA, Asia and the Caribbean’. 


I EXprodesk 


Wprodesk 


Minister di asuntonan economico, 

comunicacion y desaroyo sostenibel, mr Geoffrey Wever 
tabata t'ey presente pa otorogacion di certificadonan na e 
participantenan cu a completa e curso. “Ta spera cu e curso 
aki por a duna mas conocemento na tur esnan cu a participa, 
y ta forma parti di mehoracion di nos comunidad empresarial”, 
minister Wever a meciona durante su discurso. 


Prome cu otoroga certificadonan, minister Wever a comparti 
cu e grupo informacion di leynan cual recientemente a ser 


modifica, pa asina reconoce moneda digital (crypto currency) 
dentro di Aruba su legislacion. Asina ta sigura cu por adapta na 
e formanan moderno di business cual sigur lo tin un impacto 
mas grandi den e afianan binidero, pa cual nos mester haci 
uzo di e oportunidad. 


Tabata tin un sentimento hopi positivo di parti die participantenan 
riba e experiencia y materia cu a ser cubri, y esakita sumamente 
positivo pa e economia di Aruba su desaroyo. Minister Wever 
kier desea tur persona exito cu e conocemento nobo aki cu tin, 
y ta spera cu nan lo por utilisa esaki na ful su potencial. 


REACCION DI MINISTER GEOFFREY WEVER 
ENCUANTO SITUACION DI GASOLINE 
STATIONS 


Mi a tuma nota di e relato publico di Associacion di Gasoline 
Stations di Aruba, fecha 8 di juli 2022. Aki ta informa cu entrante 
13 di juli 2022 nan no lo ricibi pago mas pa medio di tarheta di 
Maestro / Debito di banco. 


Esaki ta un situacion lamentabel, mirando desaroyonan 
internacional di prijs di crudo, y e hecho cu ainda Aruba su 
economia ta den proceso di recuperacion, y tambe e hecho 
cu nos ta purbando di stimula mas digitalisacion dentro nos 
economia, cual ta encera mas pago online y menos cash, cual 
ta mas safe. 


Dialuna binidero mi tin un reunion cu Aruba Bankers Association 
("ABA"), y tambe ta buscando un reunion cu AGDA pa asina 
tambe scucha di nan banda. 


Nos mester keda realistico cu e realidad pa cual cu e margin 
di ganashi di gasoline stations ta fiho y regula pa ley, pa cual 
nan no tin manera pa desvia for di esaki ora ta yega na por 
ehempel cambia prijs. Tur subida di gasto ta afecta e operacion 
di gasoline stations y nan cashflow directamente, pa cual nos 
mester tene na cuenta nan descontento. 


Si ta papia di absorba e gasto, esaki ta nifica un cos, prijs lo 
subi. Pa es motibo mi ta kere e "timing" di tuma e decision aki 
ta uno no faborabel pa pueblo. 


Di parti di ministerio di asuntonan economico, nos lo haci tur 
cos na nos disposicion pa facilita y yuda trece un resolucion 
na e situacion aki pronto, caminda ambos partido por sali di 
acuerdo, y ta minimalisa cualkier efecto negativo pa pueblo. 

UN MIHO 

BRINDANDO E 
SIGURIDAD PA 


SOCIEDAD 


LO INTRODUCI SEIS TERAPISTA DEN E SECTOR 
SOCIAL PA ATENDE CU CASONAN A BASE DI E 


“MULTI-DIMENSIONELE FAMILIE THERAPIE” 


iP 


Familie Therapie 


WR. 


Recientemente, Minister di Husticia y Asuntonan Social Sr. 
Rocco Tjon a reuni cu e Sociaal Veiligheidsberaad, caminda 
a haya un presentacion amplio di e metodo nobo cu kier bay 
introduci esta e “Multi-Dimensionele Familie Therapie” (MDFT). 
Ta trata aki di un metodo di terapia sistematico pa hobennan 
cu un of mas problema di conducta di cual principalmente 
problemanan di delincuencia of adiccion di substancia. E 
metodo di terapia aki lo brinda un ayudo duradero na e 
famianan di e hobennan aki. E metodo aki lo percura pa mitiga 
e riesgo cu e hoben por cay sera, di otro banda e ta guia e 
famia pa na momento cu e hoben ser laga den libertad e por 
re-integra bek den e famia, caminda e famia mes tambe por 
yuda guia e hoben. Dentro di poco, seis terapista lo cuminsa 


cu e curso aki, pa asina mas pronto posibel, brinda e servicio 
aki na comunidad. 


Taasinacuregularmentetareunicue SociaalVeiligheidsberaad, 
cual ta un plataforma caminda tur instancia ta bin hunto 
manera, Veiligheidshuis, Departamento di Asuntonan Social, 
Voogdijraad, Family Justice Center, KIA, Cuerpo Policial, 
Fundacion Guiami. Durante e reunion aki, tur e instancianan a 
indica cu e metodo aki ta di balor agrega, pa motibo cu e no ta 
enfoca riba un persona so, pero mas bien riba henter e famia 
y henter e sistema. Banda di esaki, e “return on investment" ta 
cu despues di un periodo, e personanan aki no lo bin bek den 
e sistema, pues lo yudanan y dunanan un ayudo duradero. 

Continuacion LO INTRODUCI SEIS TERAPISTA DEN E SECTOR SOCIAL.... 


E opleiding lo tin un duracion di un afia, pues lo cuminsa na 
September di e afia aki y lo termina na Juni di aña 2023. E 
intencion ta pa cuminsa cu algun casonan, pa asina pone 
esaki mesora den practica, mirando cu e metodo cu lo usa ta 
bastante practico, pues lo bay yuda e famianan no solamente 
door di accentua e partinan malo pero mas bien coregi esaki 
pa asina berdaderamente yuda e famianan. Profesionalnan 
di MDFT na Hulanda lo bin Aruba specialmente pa duna e 
opleiding aki na e seis terapistanan. E parti bon ta cu e metodo 
aki ta uno flexibel suficiente, cu por wordo adapta na e cultura 
di Aruba. 


Por ultimo, a palabra cu Veiligheidshuis lo keda e punto di i . 7. | 

coordinacion, cu ta bay percura e ora cu e casonan cu wordo 3 5 j 

presenta, por wordo asigna na un di e terapistanan aki, y di e š m=. ° — 

forma aki por garantisa cu nan ta haya e yudansa necesario. 

Pues, un reunion sumamente positivo cu bista riba un miho 

futuro pa loke ta e cadena social, cual lo conduci na baha e A 

“case load” di algun di e instancianan, cu e ayudo di e seis fa. | Ministerio di Husticia rel IR 
=D: | y Asuntonan Social |N Y / 


terapistanan aki. 

Diaranson ultimo den un esfera festivo na Cas di Cultura 
alumno y docentenan di St. Aloysius School a soprende 
juffrouw Sharissa Figaroa - Daal y meneer Vladimir de Cuba. 
En conexion cu hunto nan a celebra 60 afia di servicio; maestra 
Sharissa Figaroa a cumpli 35 afia di servicio como maestra y 
cabesante di e scol mr. Vladimir de Cuba cu a cumpli 25 afia 
como maestro. Un bunita mainta yena di alegria y sorpresa. 


Minister Endy Croes a hiba palabra y a felicita sra. Figaroa -Daal 
y mr. De Cuba alabes gradicinan pa nan valioso contribucion 
na Ensefiansa Aruba. Masha danki y masha pabien! 

MINISTER ENDY CROES A REALISA E 
APERTURA OFICIAL DI E CAMPEONATO 
NACIONAL DI RARA =m 


Diabierna ultimo na Balashi Beer Garden Minister Endy Croes 
a presencia apertura di e torneo nacional di domino 2022 
organisa pa Aruba Domino Bond. E aña aki ta di 59 aña cu e 
toreno aki ta wordo organisa. E campeonato tin un duracion 
di 6 luna. Un total di 8 ekipo ta competi pa conkista e titulo 
maximo di Domino pa aña 2022. Cada ekipo ta consisti di 30 
pa 35 hungado. 


Ekiponan participando ta: Ayo Domino Team Aruba, The Eagles 
Domino Team, Noord Stars Domino Team, Xtreme Domino 


Team, Goldstone Domino Team, Sport Boys Domino Team, 
Old Parr Domino Team y Ottleys Domino Team. Despues di 
discurso di tanto Minister di Deporte Sr.Endy Croes y Sr.Jerry 
Franken, cada ekipo a scoge nan number di participacion. 
Na final di e ceremonia toca e turno pa Minister Endy Croes, 
Sr.Jerry Franken, Sra. Soraida Boekhoudt y Richard Giel 
realisa e comienso oficial di campeonato Aruba Domino 2022. 
Pa finalisa Minister Endy Croes ta desea e ekiponan tur clase 
di exito! 

MINISTER ENDY CROES TA FELICITA 
E GRADUADONAN IBERO AMERICAN 
PRIMARY SCHOOL & HIGH SCHOOL 


Diasabra anochi Minister Endy Croes tabata presente na e 
graduacion di Ibero American Primary & High School cu a tuma 
luga den e auditorio di e scol. Un ceremonia hopi bunita cu 
a trece hopi alegria pa tanto e studiantenan como nan famia. 
E anochi tabata uno extra special y emocional door cu yiunan 
di e mandatario esta Jeandrick Croes y Jaydiene Croes a 
finalisa nan estudio exitosamente. Durante e ocasion special 
aki Minister Endy Croes tabatin e honor di hiba un discurso pa 
e graduadonan: 


Discurso di Minister Endy Croes na e graduadonan: 

l am honored and appreciate the opportunity to stand here this 
evening in my capacity as the Minister of Education & Sports, 
to deliver some words and to celebrate this wonderful occasion 
where a total of 34 graduates will received their diploma tonight. 


Few days ago, | was invited to deliver a speech in a graduation 
ceremony, and | spoke about the importance of being ‘grateful’. 
According to research, gratitude is strongly and consistently 
associated with greater happiness. Gratitude helps us feel 
more positive emotions, enjoy good experiences, improve your 
health, deal with difficulty, and build strong relationships. The 
more grateful we are, the more we attract wonderful things to 
be grateful for. 


Today, | want to talk about ‘Determination’. Determination is 
a firmness of purpose. Specifically, being determined means 


have a firm decision or goal and being certain in your pursuit of 
achieving it. | had the honor to be here last year, and since then | 
was Certain that this small high school has lots of determination. 
The Director, Mr. Centeno a hardworking, committed and 
determined man that leads this school; Together with a great 
Staff and Teachers. 


When you walk around at Ibero American High School, you see 
and feel their determination, because with limited resources 
they manage to deliver many, well-educated graduates. 
Graduates that are determined to educate themselves and 
found a program in English that fits best to their needs, enabling 
them to continue with their studies in higher education 


This is just the beginning of a wonderful journey. Graduates, 
| encourage you to never stop learning. To do so, you need 
to sharpen your skills leading to superior self-determination, 
like goal setting, problem solving, and decision-making. These 
skills will enable you to assume greater responsibility and 
control of your success in life. 


Graduates, this journey might have been challenging for you 
and some of you were confronted with various difficulties and 
obstacles on the way. At times, some of you may have thought 
giving up. Like | always say never give up. But | am sure there 
were some people who gave you hope and the willpower to 
continue. 

First of all be grateful for your own determination. But, also 
please acknowledge your friends and teammates for believing 
in you. Thank, your family for being your pillars of support. 
Thank all your teachers and mentors of this wonderful school 
for showing you the right path. 


As Minister of Education and Sport and in the name of our Prime 
Minister Evelyn Wever- Croes and the government of Aruba 
we wanted you to know that we are very proud of all of you. 
But | am sure that all the parents, mother, father, grandparents, 
families that are here supporting you today is very proud of 
each one of you with this great achievement. Thank you to all 
parents and family to keep motivating the students, e special 
thank, to all teachers and Staff of Ibero to keep inspire and 
push the graduates to achieve their goal. | have a daughter 
and a son Jaydie and Jeandrick that will receive their diploma 
tonight so | can understand the feeling of a proud father and 
mother. Desire discipline dedication and determination are the 
keys for success. It always seems impossible until its done by 
Nelson Mandela. Congratulations Graduates of 2022. 


E miho graduado di Ibero American Primary School ta Pharris 
Nicolas Pilier Almanzar y pa Ibero American High School ta 
Madeleine Simone Thijsen. Masha masha pabien na tur 
graduado y hopi exito den futuro. 

PREPARACIONNAN PA OPVANG 
STUDIANTENAN TA INTENSIVO Y TA 


CUMINSA HOPI TEMPRAN 


N 


] 


Den menos di un luna Arubahuis y studiementornan lo ricibi e 
grupo nobo di studiantenan pa 2022 cu lo bin sigi un estudio 
na un HBO of na un Universidad na Hulanda. 

Te awor aki Arubahuis ta spera rond di 300 studiante lo bin 
Hulanda. 


E preparacionnan pa e opvang ta cuminsa na momento cu 
Arubahuis ricibi di Departamento di Enseñansa di Aruba un lista 
di studiantenan cu a indica di lo bin Hulanda. E studiantenan ta 
keda dividi entre e mentornan. Di e momento aki e mentornan 
ta cuminsa cu nan trabao cu ta encera entre otro tuma contacto 
cu e studiantenan. Manda nan un formulario cu pregunta cu nan 
mester yena. E mentornan ta organisa encuentronan online 
pa duna informacion y pa cera conoci cu e mentor y e POC 
(Plaatselijke Opvang Commissie). Ta traha un groupsapp pa 
asina na un manera rapido por intercambia informacion cu e 
grupo. Si algo no ta mucho cla, lo yama e studiante pa clarifica 
un ke otro. 


E rason mas importante pa esaki ta pa saca afor si e studiante 
a regla un camber of adres fiho pa biba. Tambe e meta di e 
contacto aki ta pa tempran detecta eventual problema cu e 
studiante por tin prome cu e yega Hulanda. Problema cu nan 
registratienummer na Studiefinanciering di DUO, cu studielink, 
Studiekeuzecheck y preguntanan over nan Arubalening. 

E mentornan ta forma un POC cu ta consisti di studiantenan 
activo cu ta studiando caba (oudejaars). E grupo di studiantenan 
aki ta entusiasma y ta dispuesto pa den nan vakantie guia 
e grupo nobo di studiante den nan ciudad di estudio, duna 
informacion y tips tocante studia, biba na Hulanda, haci 
compras, lugarnan di sali y hopi mas. Diferente di e POC aki 
tin nan mesun website of FB pagina. 


E mentor conhuntamente cu e POC ta traha un programma pa 
e opvang. E programma pa opvang por varia pa ciudad. E parti 


na gemeente. Asina cu esaki keda procesa, e studiante por 
ricibi su BSN (Burger Service Nummer) nummer. Na algun 
gemeente por dura 3 pa 4 siman prome cu e studiante haya 
un BSN nummer. Mester tene na cuenta cu e studiantenan 
ta yega den periodo di vakantie y cu hopi functionario di e 
gemeentenan ta cu vakantie. Despues ta sigi asuntonan cu 
mester keda regla por ehempel habri un cuenta di banco na 
Hulanda, regla un code pa DiGid (identidat digital), regla OV 
(Openbaar Vervoerskaart)-chipkaart, na Studiefinanciering 
di DUO ta controla si tur informacion ta corecto y si mester 
informacion adicional. 

Tambe ta organisa tripnan pa conoce e ciudad, yuda cu drecha 
nan camber, busca un dokter di cas, dentista y un botica, 
informacion riba uso di transporte publico. Tambe ta organisa 
actividadnan social pa e studiantenan por cera conoci cu otro 
y cu e mentor. 


Ta encurasha e studiantenan pa participa na e programma di 
introduccion di nan scol. Ta hopi importante pa e studiantenan 
participa na esaki pa haya mas informacion di nan scol, haci 
amistad y crea un circulo nobo di amigonan cu por ta un sosten 
den e prome lunanan di nan estudio. 

E mentornan despues di e dianan di opvang ta keda den 
contacto cu e studiante pa medio di email, telefoon of un 
combersacion personal. 


E studiantenan cu yega Hulanda mas laat cu e grupo di 
studiante tambe ta haya aviso y informacion riba kico tur nan 
mester regla na Hulanda. 


Arubahuis tur afia ta haci tur loke ta posibel pa ricibi y vang 
op e studiantenan nobo cu ta bin Hulanda pa studia. Esaki 
semper den cooperacion estrecho cu e studiementor y e POC 
nan. 


Dialuna 11 Juli 2022 


CONDECORACION REAL 
ARUBA 
2023 


www.gobierno.aw 
www.overheid.aw 
TORRI: www.government.aw 
peticionnan pa aña 
2023 entrante dia 5 mei 2022 
E ultimo dia pa entrega peticionnan 
ta dia 25 juli 2022 


PA MAS INFORMACION POR YAMA OF MANDA E-MAIL: 


sra. F.Perez-Lopez tel: 583-8425 | sr. V. Frank tel: 740-7071 | condeco.aruba@gmail.com 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 

UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 

E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 

DEN E HORIZONTE DI OPORTUNIIDADNAN, 
SO Di PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 ANA DI 


INVERSION Y 
22 OPORTUNIDAD 


